<classify> SERIKALI imeiagiza Ofisi ya Mwanasheria Mkuu wa Serikali kufuatilia kwa kina sakata la kushikiliwa kwa ndege ya serikali iliyoikodisha Kampuni ya Ndege Tanzania ATCL aina ya Airbus 220-300 ikiwa nchini Afrika Kusini.Ndege hiyo ikiwa na abiria 83 kwa amri ya Mahakama ya Gauteng ya nchini humo, inashikiliwa tangu juzi kwenye Uwanja wa Ndege wa Kimaitaifa wa Oliver Tambo jijini Johannesburg, na ilizuiwa kuruka kurejea Dar es Salaam.Kutokana na tukio hilo, juzi Katibu Mkuu wa Wizara ya Ujenzi, Uchukuzi na Mawasiliano Uchukuzi, Dk Leonard Chamuriho alitoa taarifa kwa vyombo vya habari ikimkunuu Waziri wa wizara hiyo, Isack Kamwelwe akiomba radhi abiria waliokuwapo kwenye ndege kwa kushindwa kufanya safari hiyo.Kamwelwe amesema kwa kuwa sakata hilo limehusisha mhimili wa mahakama wa Afrika Kusini, ni dhahiri kuwa linapaswa kufuatiliwa kisheria zaidi hasa ikizingatiwa kuwa yeye kama mwakilishi wa serikali hawezi moja kwa moja kuingilia mhimili huo wa mahakama.Mkurugenzi Mtendaji wa ATCL, Ladislaus Matindi amesema abiria hao 83 waliokuwemo kwenye ndege hiyo wameshaunganishwa na mashirika mengine ya ndege na kurejea nchini salama.Msemaji Mkuu wa Serikali, Dk Hassan Abbasi amewataka wananchi kutulia wakati suala hilo likifuatiliwa kwa ukaribu zaidi huku akiwataka wananchi kungojea hatma kwa AG.  <topic>: kitaifa 